|  |
| --- |
|  |
|  |
| Kohila | 29. september 2022 nr 30 |
|  |
|  |
| **Detailplaneeringu kehtetuks tunnistamine** |  |
|  |
|  |
| Kohila Vallavalitsusele on esitatud avaldus Ecobox OÜ (reg.nr 10818641) poolt Tööstuste tn 19a-1 (uue aadressiga Tööstuse tn 19k, katastritunnus 31701:001:1153) detailplaneeringu kehtetuks tunnistamisek, seoses omaniku sooviga ja planeerimisseaduse kohase 5 aastase tähtaja möödumisega. Kohila Vallavolikogu 30. jaanuar 2007. a otsusega nr 120 kehtestati Kohila alevis Tööstuse tn 19a-1 maa-ala detailplaneering. Planeeringu eesmärgiks oli kinnistu piiride muutmine. Kinnistu piiride muutmine on teostatud. Ehitusõiguse andmist ei käsitletud ning ehitusõigust detailplaneeringuga ei ole antud. Planeeringuala asub Kohila vallas Kohila alevis Keila jõe paremkaldal Haruraudtee kinnistu põhjapoolse servas naabermaaüksusel Tööstuse tn 19a-1 (uue aadressiga Tööstuse tn 19k, katastritunnus 31701:001:1153) . Maa-alaga külgnevad lõunast Haruraudtee (katastritunnus 31701:001:0052) tootmis- ja transpordimaa, põhjast Tuhamäe tn 21 (katastritunnus 31801:002:037) tootmis- ja transpordimaa, läänest Tööstuse tn 19 (katastritunnus 31801:002:0044) tootmishoonete maa ning idast Tööstuse tn 19h (katastritunnus 31701:001:1154) tootmishoonete maa.Kohila Vallavalitsuse 06. 01. 2017 korraldusega nr 2 vastavalt Maakorraldusseaduse §2 lg 1, §3 lg 1, §10 lg 1, §12 lg 1, Vabariigi Valitsuse 23.10.2008 määrusega nr 155 kinnitatud “Katastriüksuse sihtotstarvete liigid ja nende määramise kord” § 1 lg 2, Vabariigi Valitsuse 20.12.2007 määruse nr 251 ”[Aadressiandmete süsteem](https://www.riigiteataja.ee/ert/act.jsp?id=12901083)” § 4 lg 3 ja KP Factory OÜ (registrikood 11692685) avalduse alusel, kes soovib muuta neile kuuluvate Kohila vallas Kohila alevis Tööstuse tn 19h (katastriüksuse tunnus 31801:002:0170) ja Tööstuse tn 19k (katastriüksuse tunnus 31801:002:0045) asuvate kinnistute piire.Arvestades, et kõnealune detailplaneering on kehtestatud enam kui 15 aastat tagasi, selle aja jooksul on realiseeritud kehtestamise ajal kehtinud planeerimisseadusega ettenähtud detailplaneeringu koostamisega kohustuslik katastriüksuse jagamine, Kohila Vallavalitsuse 06. 01. 2017 korraldusega nr 2 täiendav kinnistupiiride muudatus ning maaomaniku soov edasise planeeringu elluviimisest loobumiseks oleks praegusel juhul detailplaneeringu kehtetuks tunnistamine põhjendatud.Vastavalt planeerimisseaduse § 140 lõike 1 punktile 2 võib detailplaneeringu või selle osa tunnistada kehtetuks, kui planeeringu koostamise korraldaja või planeeritava kinnistu omanik soovib planeeringu elluviimisest loobuda.Tulenevalt kohaliku omavalitsuse korralduse seaduse § 22 lõike 1 punktist 33 ja planeerimisseaduse § 140 lõikest 6 on detailplaneeringu kehtetuks tunnistamine vallavolikogu ainupädevuses.Võttes aluseks kohaliku omavalitsuse korralduse seaduse § 22 lõike 1 punkti 33, planeerimisseaduse § 140 lõike 1 punkt 2, lõiked 2, 5 ja 6 ning haldusmenetluse seaduse § 64 lõiked 2 ja 3, § 68 lõike 2, § 70 lõike 1 ja arvestades kinnistu omaniku taotlust |
|  |
| **Kohila Vallavolikogu** |
| **o t s u s t a b:** |
|  |

1. Tunnistada kehtetuks Kohila Vallavolikogu 30. 01. 2007. a otsusega nr 120 kehtestatud Tööstuse tn 19A-1 detailplaneering.
2. Kohila Vallavalitsusel avaldada teade detailplaneeringu kehtetuks tunnistamisest
ajalehtedes Raplamaa Sõnumid ja Kohila valla ajaleht, Ametlikes Teadaannetes ning Kohila
valla kodulehel.
3. Otsuse peale võib esitada Kohila Vallavolikogule vaide haldusmenetluse seaduses sätestatud korras 30 päeva jooksul, arvates otsuse teadasaamise päevast või päevast, millal oleks pidanud otsusest teada saama või esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul, arvates otsuse teatavakstegemisest.
4. Otsus jõustub teatavakstegemisest.

|  |
| --- |
|  |
|  |
| (allkirjastatud digitaalselt) |
|  |
| Heiki Hepner |
| Volikogu esimees |